XXIV             CHAUCER S KNIGHTES TALE.

Est-ward ther stood a gate of marbu! whit,
West-ward such another in opposit.
And schortly to conclude, such a place
Was non in erthe in so litel space.
In al the lond ther nas no craftys man,
That geometry or arsmetrike can,                       1040

Ne portreyour, ne kerver of ymages,
That Theseus ne yaf hern mete and wages
The theatre for to maken and devyse.
And for to don his right and saerifise,
He est-ward hath upon the gate above,
In worschip of Venus, goddes of love,
Don make an auter and an oi'atory;
And westward in the mynde and in memory
Of Mars, he hath i-raaked such another,
That coste largely of gold a fother.                      1050

And northward, in a toret on the walle,
Of alabaster whit and reed coralle
An oratory riche for to see,
In worschip of Dyane, godcles of chastite,
Hath Theseus i-wrought in noble wise.
But yit had I forgeten to devyse
The nobil kervyng, and the purtretures,
The schap, the contynaunce of the figures,
That weren in these oratories thre.

Furst in the temple of Venus thou may se        1060
Wrought in the wal, ful pitous to byholde,
The broken slepes, and the sykes colde;
The sacred teeres, and the waymentyng ;
The fuyry strokes of the desiryng,
That loves servauntz in this lyf enduren ;
The othes that by her covenants assuren.
Plesance and hope, clesyr, fool-hardynesse,
Beaute and youthe, baudery and richesse,
Charaies and sorcery, lesynges ^nd flatery,
Dispense, busynes, and jelousy,                           1070

That werud of yolo guides a gerland,
And a eukkow sittyng on hire hand ;
Festes, instruments, carols, and daunces,
Lust and array, and al the circumstatmces
Of love, which I rekned and reken selial,
Ech by other were peynted on the wal.
And mo than I can make of mencioun.
For sothly al the mount of Setheroun,
Ther Venus hath hir principal dwellyng,
Was schewed on the wal here portrayng              1080